Anno ab incarnatione Domini .M.XII., Willelmus abbas Divionensis et Amadeus* Flaviniacensis abbas fecerunt commutationem inter se de terris. Dedit memoratus abbas Amadeus de abbatia sancti Petri quicquid habere dinoscebatur in villa Dienato et in Villa Comitis et in alia villa Salice dicta et in Villa Karli et villa Icio, et in Mariaco et villa Tarsu et in villa Meleis, cum omni familia utriusque sexus et omnibus appendiciis. Econtra dedit domnus abbas Willelmus quicquid habebat ex abbatia sancti Benigni et loco sancti Stephani in villa Ampilliaco Sicco dicta (quam olim [220] Odo* Belnensis vicecomes ex consensu uxoris suae, nomine Inge*, [236] et filiorum ejus Aquionis* abbatis et Joannis*, ad jam dictum locum sancti Benigni delegaverat) quod vicinum erat abbati Sancti Petri Flavigniensis. Illud commutatum est cum servis et ancillis et omnibus appenditiis suis atque reditionibus, per laudem et assensum domini Brunonis* Lingonensis atque domini Vualterii* episcopi Heduorum, ad quorum dioceses pertinebant prefate ecclesie.